Ötletes Blog: Díszpárna huzatból csini retikül
Díszpárna huzatból csini retikül
Már régóta pakolgatok kettő darab párnahuzatot, amit még régebben vásároltam, mert nagyon megtetszett és nagyon jó áron jutottam hozzá, de időközben változott a lakás színvilága, így használni már nem tudtuk sajnos.
Kidobni viszont sajnáltam, mert tudtam, hogy egyszer még valamire fel fogom használni.
Aztán nemrég szembejött velem az ötlet és tudtam, hogy azonnal el kell készítenem.
Nem bántam meg, hogy végül ez lett belőle, mert egyszerűen imádom és biztos nem fog velem szembejönni az utcán!
A megunt pulóvert sem kell kidobnunk, inkább készítsünk belőle kisállatainknak fekhelyet! Olvasd el ezt a cikket, hogy megtudd hogyan!
Először is a díszpárna huzat cipzárját bontottam ki.
Ezt a lépést óvatosan végezzétek el, hiszen a cipzárra még szükségünk lesz.
Következő lépésként kettévágtam a huzatot.
Körülbelül akkora darabot vágjatok le a huzatból, amekkora retikült szeretnétek.
Én úgy vágtam szét a párnahuzatot, hogy abból kijött egy kisebb (alacsonyabb) és egy magasabb retikül is, így egy párnahuzatból kettő darab lett.
Majd ahol a párnahuzatot elvágtuk, ott most varrjuk össze kifordítva.
Varrógéppel gyorsabb lett volna a varrás, de épp nem volt itthon varrógéptűm hozzá, így maradt a kézi varrás, de nem volt sokkal időigényesebb ez a megoldás sem.Varrás után fordítsuk színére a párnát.
Következő lépésként szétvágtam egy kartondobozt és levágtam belőle egy akkora darabot, ami a párnahuzat méretétől hosszában és keresztben körülbelül egy centiméterrel kisebb volt.
Következő lépésként hajtsuk félbe kicsit a kartonpapírt és helyezzük azt bele a huzatba.
Arra figyeljünk, hogy ne nagyon törjük meg a kartonpapírt, mert akkor a retikülnek nem lesz olyan jó a tartása.
Következő lépésként félbehajtottam a retikült.
Itt is arra figyeljetek, hogy ne törjétek meg túl sokszor a kartonpapírt.
Szintén tűvel és cérnával összevarrtam a retikül két oldalát.Mindkét oldalát kétszer varrtam át és jó szorosra húztam a cérnát, hogy véletlenül se szakadjon szét a retikül használat közben.
A fülekhez levágtam kettő darab egyforma széles és hosszú darabot a maradék anyagból.
Itt is figyeljetek arra, hogy a leszabott darab egy kicsit szélesebb legyen, mint, amilyen széles füleket szeretnétek valójában.
Következő lépésként a füleket ragasztópisztollyal ragasztottam be.
Következő lépésként a cipzárt varrtam be, természetesen varrógéptű hiányában ezt is kézzel, tűvel és cérnával végeztem el, de nem volt egy időigényes művelet.
Mivel az eredeti párnahuzathoz hosszabb cipzárra volt szükség, mint az én retikülömhöz, így egyszerűen levágtam a végéből a felesleges darabot.
Nagyon tetszett a retikül, de valami még hiányzott róla, így egy szaténszalagból készült virággal dobtam, amit ragasztópisztollyal ragasztottam fel.
Bejegyezte: Ötletes Blog dátum: 9/13/2016
Újrahasznosított, különleges őszi ajtódísz
Cuki világítós párnák a könnyebb elalváshoz
Különleges váza fillérekből
Gyönyörű őszi ajtódísz
Krétatábla házilag